แบบประเมินความเพียงพอของระบบการควบคุมภายใน

บริษัท ณุศาศิริ จำกัด (มหาชน)

ณ วันที่ 28 กุมภาพันธ์ พ.ศ. 2556

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง การมีโครงสร้างองค์กรและสภาพแวดล้อมที่ดีซึ่งเป็นรากฐาน
ที่สำคัญของระบบการควบคุมภายในที่มีประสิทธิผล ดังนั้น
จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
เพื่อเป็นแนวทางใน การปฏิบัติงานของพนักงาน ใช่หรือไม่

 ใช่  ไม่ใช่

  คณะกรรมการบริษัท ได้ดูแลให้มีกำหนดเป้าหมายในการดำเนินธุรกิจทั้งระยะสั้น
  และระยะยาวไว้อย่างชัดเจนและวัดผลได้ โดยจัดทำแผนธุรกิจและประมาณการเป็นรายโครงการ
  เพื่อเป็นแนวทางใน การปฏิบัติงานของทุกฝ่าย โดยร่วมพิจารณาเห็นชอบแผนการดำเนินแผนธุรกิจ
  กลยุทธ์ และตัวชี้วัดผลงาน มีเป้าหมายเพื่อแก้ไขผลการดำเนินงาน
  ที่ฝ่ายจัดการจัดทำขึ้นล่วงหน้าเป็นประจำทุกปี

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

  บริษัทฯ ได้มีกำหนดเป้าหมายการปฏิบัติงาน โดยเป็นเป้าหมายที่ท้าทาย และสามารถปฏิบัติได้
  ซึ่งสอดคล้องกับแผนการดำเนินธุรกิจ กลยุทธ์ และตัวชี้วัดผลงาน
  โดยพิจารณาจากการประเมินผลงาน การปฏิบัติงาน ตามแผนในปีที่ผ่านมา
  และได้มีกำหนดโครงสร้างเงินเดือน
  และค่าตอบแทนให้กับพนักงานโดยพิจารณาจากข้อมูลของตลาดในอุตสาหกรรมเดียวกัน

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

  บริษัทฯ ได้มีการจัดโครงสร้างองค์กร โดยมีการปรับปรุงอย่างสม่ำเสมอ ทั้งนี้
  เพื่อให้มีการแบ่งโครงสร้างการบริหารที่ชัดเจน
  ช่วยให้ฝ่ายบริหารสามารถดำเนินงานได้อย่างมีประสิทธิภาพ สามารถตรวจสอบและวัดผลได้

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

  บริษัทฯ ได้จัดทำข้อกำหนดเกี่ยวกับจริยธรรม เป็นลายลักษณ์อักษรแล้ว รวมถึงประกาศให้ทราบ
  เพื่อให้บุคลากรทุกระดับรับทราบ และยึดถือเป็นแนวปฏิบัติต่อไป

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

  บริษัทฯ ได้กำหนดนโยบายและวิธีปฏิบัติด้านการเงิน ไว้เป็นส่วนหนึ่งของ
  ข้อกำหนดจริยธรรมอยู่แล้ว และได้กำหนดนโยบายด้านจัดซื้อ และการบริหารทั่วไป
  โดยได้ประกาศให้บุคลากรทุกระดับรับทราบ และยึดถือเป็นแนวปฏิบัติ

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

  บริษัทฯ ได้กำหนดนโยบายและแผนการปฏิบัติงานไว้เป็นส่วนหนึ่งของ ข้อกำหนดจริยธรรม
  ซึ่งถือว่าเป็นข้อกำหนดที่ใช้กับคู่ค้าทุกรายอย่างเท่าเทียมกัน
  ไม่มีการเลือกปฏิบัติที่ผิดไปจากวิธีการดำเนินงานธุรกิจตามปกติ
  และมุ่งมั่นที่จะดำเนินธุรกิจด้วยความรับผิดชอบและเป็นธรรมต่อผู้มีส่วนได้ส่วนเสียทุกกลุ่มของบริษัทฯ
  ไม่ว่าจะเป็นผู้ถือหุ้น ผู้บริหาร พนักงาน คู่ค้า คู่แข่ง เจ้าหนี้ ลูกค้า รวมถึงชุมชนและสังคม
  ด้วยความโปร่งใส เป็นธรรมด้วยการปฏิบัติที่เท่าเทียมกัน
  เพื่อรักษาผลประโยชน์ร่วมกันในระยะยาว

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัย ความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

  บริษัทฯ ได้มีการแต่งตั้งคณะอนุกรรมการบริหารความเสี่ยง แล้วเพื่อดำเนินการ
  เรื่องบริหารความเสี่ยงของบริษัทฯ ตามกฎบัตรคณะกรรมการบริหารความเสี่ยง
  และกรณีที่มีเหตุการณ์ เร่งด่วน
  โดยปัจจุบันได้รวบรวมปัจจัยความเสี่ยงที่อาจจะส่งผลกระทบต่อบริษัทฯ
  เพื่อกำหนดแนวทางในการควบคุมความเสี่ยงอยู่แล้ว

2.2 บริษัทได้มีการวิเคราะห์ หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

  บริษัทฯ ได้มีการแต่งตั้งคณะอนุกรรมการบริหารความเสี่ยง
  และรวบรวมปัจจัยความเสี่ยงที่อาจจะส่งผลกระทบต่อบริษัทฯ
  เพื่อกำหนดแนวทางในการควบคุมความเสี่ยงของแต่ละฝ่ายงานเพื่อออกมาตรการควบคุม

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการใน การลดความเสี่ยงเหล่านั้น ใช่หรือไม่

 ใช่  ไม่ใช่

  บริษัทฯ มีการกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
  รวมทั้งมาตรการในการลดความเสี่ยงเหล่านั้นดังที่กล่าวไว้ในหัวข้อ 2.2

2.4
บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้ใช่หรือไม่

 ใช่  ไม่ใช่

  บริษัทฯ
  มีการแจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
  โดยการออกหนังสือแจ้งประกาศ และมีการจัดฝึกอบรมสัมมนาเชิงปฏิบัติการแก่พนักงาน
  ให้ตระหนักถึงความสำคัญของการบริหารความเสี่ยง

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

  บริษัทฯ มีการติดตามว่า หน่วยงานต่าง ๆ ได้ปฏิบัติตามแผนการบริหารความเสี่ยงที่กำหนด
  โดยการติดตามผลเป็นรายไตรมาส

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่าแนวทาง
ที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท ซึ่งแนวทางดังกล่าว
ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

 ใช่  ไม่ใช่

  บริษัทฯ มีการกำหนดคู่มืออำนาจดำเนินการ เพื่อประกาศใช้ และจัดให้คณะกรรมการบริษัท และ
  ผู้อำนวยการฝ่ายพิจารณาอนุมัติได้รับทราบถึงขอบเขตอำนาจหน้าที่
  ในการอนุมัติวงเงินในแต่ละระดับ

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ
และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

  บริษัทฯ ได้มีการแบ่งแยกหน้าที่ ความรับผิดชอบในงาน 3
  ด้านดังกล่าวข้างต้นออกจากกันอย่างชัดเจนและเด็ดขาด โดยหน่วยงานต่างๆ ของบริษัทฯ
  มีกรอบอำนาจการอนุมัติที่แตกต่างกัน ตามคู่มืออำนาจดำเนินการของบริษัทฯ
  สำหรับหน้าที่ในการบันทึกบัญชี การจัดเก็บข้อมูลสารสนเทศ และการดูแลจัดเก็บรักษาทรัพย์สิน
  จะมีหน่วยงานดูแลรับผิดชอบโดยเฉพาะ
  ไม่มีการมอบหมายให้บุคคลหนึ่งบุคคลใดหรือหน่วยงานหนึ่งหน่วยงานใดสามารถปฏิบัติงานได้ตามลำพังตั้งแต่ต้นจนจบ
  แต่จะต้องมีการสอบยันความถูกต้องซึ่งกันและกันอย่างเหมาะสมเท่านั้น

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

 ใช่  ไม่ใช่  ไม่มีกรณีดังกล่าว

  ปัจจุบันบริษัทฯ มีการจัดทำข้อกำหนดเกี่ยวกับจริยธรรม (Code of Conduct)
  ข้อกำหนดห้ามฝ่ายบริหาร ในลักษณะที่อาจก่อให้เกิดความขัดแย้งทางผลประโยชน์กับกิจการ
  โดยในกรณีที่บริษัทฯ มีการทำรายการระหว่างกัน
  คณะกรรมการบริษัทได้กำหนดเป็นนโยบายให้ต้องได้รับการอนุมัติจากผู้มีอำนาจตามระเบียบปฏิบัติ
  โดยต้องเป็นไปตามหลักเกณฑ์และประกาศของตลาดหลักทรัพย์แห่งประเทศไทยและส่วนทำงานคณะกรรมการกำกับหลักทรัพย์และตลาดหลักทรัพย์
  เกี่ยวกับการทำธุรกรรมกับบุคคลเกี่ยวโยง

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสีย ในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

  ปัจจุบันบริษัทฯ มีการจัดทำข้อกำหนดเกี่ยวกับจริยธรรม (Code of Conduct)
  ข้อกำหนดห้ามฝ่ายบริหาร ในลักษณะที่อาจก่อให้เกิดความขัดแย้งทางผลประโยชน์ กับกิจการ
  โดยนโยบายของคณะกรรมการบริษัท กำหนดให้ผู้มีส่วนเกี่ยวข้องหรือเกี่ยวโยง
  หรือบุคคลที่มีส่วนได้เสีย รวมถึงบุคคลที่เป็นผู้มีความขัดแย้งทางด้านผลประโยชน์
  กับรายการที่พิจารณา ต้องไม่เข้าร่วมในการพิจารณาตัดสินใจ
  รวมถึงการมีส่วนในการอนุมัติธุรกรรมรายการนั้นๆ ซึ่งเป็นไปตามเกณฑ์ตามรายละเอียดในข้อ
  3.3 ข้างต้น

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัท
    เป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก (on arms’
    length basis) ใช่หรือไม่

 ใช่  ไม่ใช่  ไม่มีกรณีดังกล่าว

  ปัจจุบันบริษัทฯ มีการจัดทำข้อกำหนดเกี่ยวกับจริยธรรม (Code of Conduct)
  ข้อกำหนดห้ามฝ่ายบริหาร ในลักษณะที่อาจก่อให้เกิดความขัดแย้งทางผลประโยชน์กับกิจการ
  โดยในการพิจาณาอนุมัติรายการที่เกี่ยวโยงกัน บริษัทฯ โดยนโยบายของคณะกรรมการบริษัท
  กำหนดให้ถือปฏิบัติตามระเบียบอย่างเคร่งครัด และคำนึงถึงประโยชน์สูงสุดของบริษัทฯ เป็นสำคัญ

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

  ปัจจุบันบริษัทฯ มีการจัดทำข้อกำหนดเกี่ยวกับจริยธรรม (Code of Conduct)
  ข้อกำหนดห้ามฝ่ายบริหาร ในลักษณะที่อาจก่อให้เกิดความขัดแย้งทางผลประโยชน์ กิจการ
  โดยในกรณีการทำสัญญาในลักษณะที่มี ผลผูกพันบริษัทฯ ในระยะยาว บริษัทฯ
  ได้ยึดถือปฏิบัติตามข้อผูกพันต่างๆ ตลอดอายุของสัญญา
  และมีการสอบทานการปฏิบัติตามสัญญาดังกล่าวเป็นระยะๆ อย่างเหมาะสม

3.7 กรณีที่บริษัทมีมาตรการเกี่ยวกับการทำธุรกรรมตาม 3.3
มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

 ใช่  ไม่ใช่  ไม่มีกรณีดังกล่าว

  ปัจจุบันบริษัทฯ มีการจัดทำข้อกำหนดเกี่ยวกับจริยธรรม (Code of Conduct)
  ข้อกำหนดห้ามฝ่ายบริหาร ในลักษณะที่อาจก่อให้เกิดความขัดแย้งทางผลประโยชน์ กับกิจการ
  ทั้งยังห้ามกรรมการบริษัท ผู้บริหาร และพนักงาน
  นำข้อมูลภายในซึ่งยังมิได้เปิดเผยต่อสาธารณชนไปใช้แสวงหาประโยชน์ส่วนตัว

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม
บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือ
ผู้บริหารในบริษัทดังกล่าวถือปฏิบัติ ใช่หรือไม่

 ใช่  ไม่ใช่  ไม่มีกรณีดังกล่าว

  ปัจจุบันบริษัทฯ ได้ดำเนินการปิดบริษัทฯ ย่อยในต่างประเทศ จำนวน 2 บริษัทฯ ที่เป็นบริษัทฯ
  ร่วมแล้ว และไม่มีบริษัทฯ ที่มีสถานะเป็นบริษัทย่อย

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

  ปัจจุบัน บริษัทฯ ได้มีการว่าจ้างที่ปรึกษากฎหมายและมีฝ่ายกฎหมายและนิติกรรม เพื่อให้คำแนะนำ
  และช่วยเหลือในการดำเนินการในเรื่องต่าง ๆ ของบริษัทฯ

3.10 ในกรณีที่บริษัทเคยมีการกระทำที่ฝ่าฝืนกฎหมาย
บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

  ในอดีต บริษัทฯ เคยมีกรณีพิพาทแรงงานในช่วงการบริหารงานจากผู้บริหารชุดเก่า
  แต่อย่างไรก็ตาม
  ผู้บริหารในชุดปัจจุบันได้ทำการปรับปรุงนโยบายและวิธีการในการจ่ายค่าตอบแทนพนักงาน
  เพื่อป้องกันปัญหาดังกล่าวมิให้เกิดขึ้นอีกในอนาคต

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่ง
และเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อ ให้คณะกรรมการใช้ประกอบการตัดสินใจ ใช่หรือไม่
        (ข้อมูลที่สำคัญต่าง ๆ ได้แก่ รายละเอียดของเรื่องที่เสนอให้พิจารณา เหตุผล
        ผลกระทบต่อบริษัท ทางเลือกต่าง ๆ เป็นต้น)

 ใช่  ไม่ใช่

  บริษัทฯ ได้จัดเตรียมเอกสารประกอบการประชุม
  ที่แสดงรายละเอียดและข้อมูลที่สำคัญเพื่อใช้ประกอบการพิจารณาของคณะกรรมการทุกครั้งที่มีการจัดประชุม
  ทั้งในส่วนของการประชุมคณะกรรมการ การประชุมคณะกรรมการบริหาร
  การประชุมคณะกรรมการตรวจสอบ ตลอดจนการประชุมสามัญและวิสามัญผู้ถือหุ้น
  และมีการจัดเก็บเอกสารการประชุมต่างๆไว้ที่สำนักงานใหญ่

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมโดยเฉลี่ย 7 วัน  ไม่ใช่

  บริษัทฯ จัดส่งหนังสือเชิญประชุม
  และเอกสารประกอบวาระการประชุมให้กับกรรมการบริษัทพิจารณาล่วงหน้าอย่างน้อย 7 วัน

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

  บริษัทฯ มีการจัดทำรายงานการประชุมกรรมการทุกครั้ง โดยมีรายละเอียดถึงข้อซักถาม
  ความเห็นหรือข้อสังเกตของกรรมการในเรื่องต่าง ๆ ซึ่งผู้ถือหุ้นสามารถตรวจสอบได้
  และรายงานการประชุมดังกล่าวได้จัดเก็บไว้ที่สำนักงานใหญ่

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว
ใช่หรือไม่

 ใช่  ไม่ใช่

  บริษัทฯ จัดเก็บเอกสารประกอบการบันทึกบัญชีและบัญชีต่างๆ
  ไว้ครบถ้วนเป็นหมวดหมู่ไว้ที่สำนักงานใหญ่ ซึ่งจัดเก็บเอกสารไว้อย่างเป็นระเบียบ โดยกรรมการ
  ผู้สอบบัญชี และ ผู้มีอำนาจตามกฎหมายสามารถเข้าตรวจสอบได้โดยง่าย

4.5 คณะกรรมการได้พิจารณาแล้วใช่หรือไม่ว่า
ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
โดยไม่เลือกใช้นโยบายบัญชีที่ทำให้บริษัทแสดงผลประกอบการ ที่คลาดเคลื่อนจากความเป็นจริง

 ใช่  ไม่ใช่

  คณะกรรมการบริษัท มอบหมายให้คณะกรรมการตรวจสอบ
  สอบทานและพิจารณาความเหมาะสมของนโยบายบัญชี การบันทึกบัญชีและการประมาณการทางบัญชี
  รวมทั้งการจัดทำงบการเงิน ให้เป็นไปตามมาตรฐานการบัญชี และหลักการบัญชีที่รับรองทั่วไป
  โดยคณะกรรมการตรวจสอบได้มีการประชุมหารือเพื่อพิจารณาสอบทานร่วมกับ ฝ่ายบริหาร
  และผู้สอบบัญชีของบริษัทฯ อย่างสม่ำเสมอ

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง และมีการปรับปรุงแก้ไข
ให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ ได้รับการแก้ไขอย่างทันท่วงที

1.  กรณีที่บริษัทมีการกำหนดเป้าหมายการดำเนินธุรกิจ
    คณะกรรมการได้เปรียบเทียบผลการดำเนินงานของ
    ฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้ ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทฯ ได้มีการดำเนินการและรายงานให้ผู้บริหารพิจารณาเป็นประจำทุกเดือน
  เพื่อให้คณะกรรมการ ได้รับทราบถึงผลประกอบการและสถานะของบริษัทฯ ณ ปัจจุบัน

5.2 กรณีที่ผลการดำเนินที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

  เนื่องจากบริษัทฯ มีการจัดประชุมทุกฝ่ายที่เกี่ยวข้อง
  เพื่อพิจารณาผลการดำเนินงานเป็นประจำทุกเดือน ทำให้ บริษัทฯ
  สามารถแก้ไขผลการดำเนินงานที่ไม่เป็นไปตามเป้าหมายได้ทันท่วงที

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

 ใช่  ไม่ใช่

  บริษัทฯ ได้จัดให้มีหน่วยงานตรวจสอบภายในโดยเฉพาะ
  เพื่อทำหน้าที่ตรวจสอบการปฏิบัติงานของส่วนงาน ต่าง ๆ
  ให้เป็นไปตามระบบการควบคุมภายในที่บริษัทฯ ได้กำหนดไว้อย่างสม่ำเสมอ
  เพื่อเพิ่มความมั่นใจว่าบริษัทฯ มีการควบคุมภายในที่ดี
  และมีการปฏิบัติตามระบบการควบคุมที่วางไว้ ทั้งนี้
  หน่วยงานตรวจสอบภายในได้มีการวางแผนการปฏิบัติงานตรวจสอบภายในเป็นการล่วงหน้าในแต่ละปี
  โดยนำเสนอแผน การตรวจสอบดังกล่าว ต่อคณะกรรมการตรวจสอบเพื่อพิจารณาอนุมัติ
  ก่อนการปฏิบัติงานตรวจสอบภายใน

4.  กรณีที่บริษัทมีการตรวจสอบภายใน
    บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบเพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทฯ กำหนดให้ผู้ตรวจสอบภายใน รายงานผลการตรวจสอบโดยตรงต่อคณะกรรมการตรวจสอบ
  ทั้งนี้
  เพื่อให้มีความเป็นอิสระและสามารถรายงานผลการตรวจสอบได้อย่างถูกต้องตรงตามข้อเท็จจริง

5.  เมื่อมีการตรวจพบข้อบกพร่องที่เป็นสาระสำคัญ
    ได้มีการรายงานต่อคณะกรรมการบริษัท/คณะกรรมการตรวจสอบ
    เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทฯ กำหนดให้ผู้ตรวจสอบภายใน รายงานผลการตรวจสอบโดยตรงต่อคณะกรรมการตรวจสอบ
  ทั้งนี้
  เพื่อให้มีความเป็นอิสระและสามารถรายงานผลการตรวจสอบได้อย่างถูกต้องตรงตามข้อเท็จจริง
  และกำหนดให้ เมื่อมีการตรวจพบข้อบกพร่องที่เป็นสาระสำคัญ
  ต้องมีการรายงานต่อคณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

 ใช่  ไม่ใช่

  บริษัทฯ กำหนดให้ผู้ตรวจสอบภายใน ต้องติดตามการปฏิบัติตามข้อเสนอแนะของผู้ตรวจสอบภายใน
  และจัดทำรายงานความคืบหน้าในการปรับปรุงแก้ไขข้อบกพร่องของหน่วยงานในบริษัทฯ
  เสนอต่อฝ่ายบริหารและคณะกรรมการตรวจสอบเพื่อพิจารณา

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

 มี  ไม่มี  ไม่มีกรณีดังกล่าว

  บริษัทฯ ได้จัดทำข้อกำหนดเกี่ยวกับจริยธรรม เป็นลายลักษณ์อักษรแล้ว รวมถึงประกาศให้ทราบ
  และปฏิบัติใช้กันภายในองค์กรแล้ว